CELEX: 32012R0297
Language: ro
Date: 2012-04-02 00:00:00
Title: Regulamentul de punere în aplicare (UE) nr. 297/2012 al Comisiei din 2 aprilie 2012 privind clasificarea anumitor mărfuri în Nomenclatura combinată

5.4.2012   
            
            
               RO
            
            
               Jurnalul Oficial al Uniunii Europene
            
            
               L 99/9
            
         REGULAMENTUL DE PUNERE ÎN APLICARE (UE) NR. 297/2012 AL COMISIEI
   din 2 aprilie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, este necesar să se prevadă posibilitatea invocării în continuare de către titular, pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 aprilie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol de formă dreptunghiulară cu dimensiuni de aproximativ 60 × 300 cm, format din două straturi (un strat de material textil și un strat de hârtie) care sunt îmbinate prin lipire și au o grosime totală de aproximativ 0,26 mm.
                  Stratul de material textil este compus din fibre sintetice (de poliester) nețesute și are o grosime de aproximativ 0,18 mm și o greutate de aproximativ 48,3 g/m2. Stratul de hârtie are o grosime de aproximativ 0,08 mm și o greutate de aproximativ 20,9 g/m2.
                  Partea vizibilă a stratului de hârtie are un imprimeu discret și patru sfori de bumbac (împletite) lipite vertical pe toată lungimea. Pe aceeași parte, există niște bețe subțiri de bambus dispuse orizontal pe toată lățimea articolului, la intervale de aproximativ 4 cm.
                  Articolul poate fi utilizat în diverse scopuri, de exemplu ca stor, ca panou despărțitor, ca element de acoperire a spațiilor de depozitare și ca înlocuitor al unei uși.
                  (stor)
                  (A se vedea fotografia nr. 657) (1)
                  
               
               
                  6303 92 10
               
               
                  Clasificarea se stabilește pe baza regulilor generale 1, 3(b) și 6 pentru interpretarea Nomenclaturii combinate, a notei 1 la capitolul 63, a notei 7(e) la secțiunea XI și pe baza textului codurilor NC 6303, 6303 92 și 6303 92 10.
                  Materialul textil nețesut reprezintă elementul distinctiv al articolului, pentru că prezența sa este predominantă din punctul de vedere al cantității și al greutății și pentru că are un rol important în utilizarea articolului [a se vedea și notele explicative la sistemul armonizat în ceea ce privește regula generală pentru interpretare 3(b) punctul VIII]. Mai precis, dacă materialul textil nețesut cu rol de întărire ar lipsi, utilizarea determinată nu ar fi posibilă. Prin urmare, se exclude clasificarea la capitolul 48 ca articol din hârtie.
                  Deoarece articolul este compus din două materiale îmbinate prin lipire (materialul textil nețesut din poliester și hârtia), se consideră că articolul este un articol confecționat din textile în sensul notei 7(e) la secțiunea XI.
                  Deoarece bețele subțiri de bambus sunt lipite la intervale de aproximativ 4 cm, se consideră că au exclusiv o funcție ornamentală și nu contribuie la întărirea articolului. Prin urmare, se exclude clasificarea la capitolul 46 ca articol din bambus.
                  Datorită dimensiunii sale, a faptului că poate fi ajustat la lungimea dorită prin simpla tăiere și a faptului că poate fi utilizat în mai multe scopuri pe care le-ar putea îndeplini o perdea, articolul are caracteristicile obiective ale unei perdele sau ale unui stor de interior.
                  Prin urmare, articolul trebuie clasificat la codul NC 6303 92 10 ca perdea sau ca stor de interior din fibre sintetice.
               
            
         
      
         (1)  Fotografia are un caracter strict informativ.